Diftongación debant de yod

Yod ye un soniu palatal dito asinas por a pronunciación d'a letra ebreya "yod" y que influye en a evolución d'as palabras latinas enta as lenguas romances. L'orichen d'este sonito ye variau.

Os romances navarro-aragonés y asturleyonés diftongan as vocals curtas latinas O y E porque yeran mas ubiertas, y tamién diftongan debant de yod. O mozarabe central y de bellas rechions como a val d'Ebro tamién diftongaba debant de yod.

O castellano y bel dialecto suditaliano no diftongan debant de yod encara que diftonguen as vocals curtas latinas o y e en toz os atros casos.

O francés medieval diftongaba a vocal o debant de yod, y saliban triftongos que en francés actual son reducitos a ui (como en nueit > nuit).

Trobamos estas mesmas formas en catalán medieval: huit, nuit, hui. Y existe a hipotesi seguntes a cual o catalán medieval diftongaba debant de yod, manimenos no ye documentau.

 I derivada de DY, TY 
 HODIE > HOYE > huei
 PODIUM > POYO > pueyo

 I derivada de K en o grupo latino -KT- 
 OCTU > ueito
 NOCTE > nueit > nuei

 LL derivada d'os grupos -C'L-, -G'L-, -T'L-, -LY- latinos 
 OCULU > OLLO > uello
 FOLIA > FOLLA > fuella
 LOLIUM > LOLLO > luello
 ROTULUM > ROLLO > ruello

 N debant de I 
 TENIO > tiengo
 VENIO > viengo

 Veyer tamién 
 Diftongación debant de yod en aragonés.

Categoría:Leis foneticas